หลุยส์-จอนนี่ ประกาศความฟิต ซ้อมเต้นเรียกน้ำย่อยคอนเสิร์ตใหญ่แร็พเตอร์
เรียกได้ว่ากระแสตอบรับแรงแบบฉุดไม่อยู่ หลังจาก COOL fahrenheit (คูลฟาเรนไฮต์) ในเครือ อาร์เอส สถานีเพลง อันดับ 1 ขอปลุกตำนานคู่หูดูโอ้ แร็พเตอร์ ซุปตาร์ยุค 90 กับคอนเสิร์ต RAPTOR EVOLUTION 25 ปี ไม่มีเกรงใจ ซึ่งจะจัดขึ้นในวันที่ 7 กันยายนนี้ ที่ IMPACT เมืองทองธานี,ล่าสุด 2 หนุ่ม จอนนี่ อันวา และ หลุยส์ สก๊อต ขอเรียกน้ำย่อยด้วยการเปิดห้องซ้อม ที่ บริษัท อาร์เอส จำกัด (มหาชน) ซอย ลาดพร้าว 15 ให้พี่น้องสื่อมวลชนเข้ามาเก็บภาพ พร้อมสัมภาษณ์ครั้งแรกถึงคอนเสิร์ตที่กำลังจะเกิดขึ้น,โดย หลุยส์ สก๊อต เปิดใจว่า วันนี้เราก็ได้มาซ้อมกันเหมือนเป็นช่วงแรกๆ ที่ได้กลับมาเคาะสนิมแล้วกันครับ พยายามที่จะยืดเส้นยืดสาย แล้วดูว่าร่างกายของเราผิดปกติตรงไหนบ้าง อย่างจอนนี่ก็จะเป็นไหล่ เขาก็ต้องยืดเยอะขึ้น เป็นการซ้อมช่วงแรกๆ ซึ่งตั้งใจไว้ว่าจะซ้อมกัน 3 เดือนเต็ม คอนเสิร์ตครั้งนี้รับรองว่าไม่เหมือนทุกครั้งที่ผ่านมา เพราะทีมของเราก็เป็นทีมใหม่ด้วย เราก็ยังไม่เคยทำงานด้วย ซึ่งกลิ่นของคอนเสิร์ตหรือธีมก็จะเปลี่ยนไป แต่ก็ไม่อยากให้มันก้าวไปข้างหน้าจนเกินไป เราต้องไม่ลืมว่าแร็พเตอร์คืออะไร เมื่อก่อนนี้มันมีอะไรบ้าง เราก็จะผสมผสานความเป็นแร็พเตอร์ให้ลงตัวทึ่สุด เรื่องแดนซ์ไหวแน่นอนครับฟิตมาก,ด้าน จอนนี่ เผยว่า ใช่ครับ ก็ตามอายุครับ ตัวมันแน่นขึ้น เราก็ต้องกลับมายืดให้ร่างกายยืดหยุ่นอีกครั้ง คัมแบ็กในรอบ 7 ปี ทุกอย่างใหม่ขึ้น โชว์บนเวที จริงๆ คอนเซปต์ของโชว์จะเป็น revolution ครับ เหมือนเป็นวิวัฒนาการของการเป็นนักแสดง เราก็มีทั้งคลาสสิกและความใหม่ผสมกัน โชว์นี้จะเกิดขึ้นไม่ได้ถ้าไม่มีแฟนเพลงนะครับ เราอยากจะขอบคุณทุกคนที่ยังอยากดู ก็อยากให้มาดูนะครับ ถามว่าคอนเสิร์ตมีกี่รอบ ตอนนี้รอบเดียวนะครับ ที่สำคัญเราอยากชวนแฟนเพลงมาในวันแถลงข่าว 26 มิ.ย. ที่เดอะมาร์เก็ต แบงคอก ราชดำริ ที่สำคัญคือเป็นวันเปิดขายบัตรวันแรก เราอยากเจอกันต่อหน้าต่อตาครับ,สนุกกว่าเดิม เท่กว่าเดิม จัดเต็มกว่าเดิมไม่อยากให้พลาด 26 มิถุนายนนี้ ซื้อบัตรวันแรก ที่ Thaiticketmajor ทุกสาขา และ ,www.thaiticketmajor.com, บัตรราคา : 5,000 /4,500 /4,000 /3,500 /3,000 /2,500 /1,500 ติดตามรายละเอียดเพิ่มเติมได้ที่ : http://www.coolism.net/raptorevolution
2 หนุ่มแร็พเตอร์ จอนนี่ อันวา และ หลุยส์ สก๊อต ขอเรียกน้ำย่อยด้วยการเปิดห้องซ้อมอาร์เอสให้สื่อมวลชนเข้ามาเก็บภาพ พร้อมสัมภาษณ์ครั้งแรกถึงคอนเสิร์ต RAPTOR EVOLUTION 25 ปี ไม่มีเกรงใจ
RAPTOR EVOLUTION 25 ปี ไม่มีเกรงใจ,แร็พเตอร์,จอนนี่ อันวา,หลุยส์ สก๊อตต์,คอนเสิร์ต